בבו קובו

אליעזר (בבו) קובו (נולד ב-27 בפברואר 1951 בבולגריה) הוא איש עסקים ויזם נדל"ן ישראלי. בשנת 2015 הוערך הונו, ברשימת עשירי ישראל שפרסם המגזין "פורבס ישראל", בכ-1.4 מיליארד שקל (יחד עם בנו עודד קובו). הורשע וישב בכלא בגין אונס. קובו נולד בשם זרי דוד קובו בסופיה, בולגריה לדוד ואסתר קובו. בילדותו עלתה המשפחה לישראל והתיישבה ביפו, שם גדל. אמו נתנה לו את כינוי החיבה בֶּבוֹ. הוריו היו סוחרי בגדים, ובגיל צעיר הצטרף לעסק המשפחתי וניהל חנות בגדים. בשנת 1974, כשהיה בן 23, נשלח להונג קונג, לנהל את עסקי יבוא הבגדים של המשפחה. קובו יצר במהירות קשרים בקהילה העסקית המקומית, ונכנס לשותפות בחברה לייצור ושיווק בגדים מהמזרח הרחוק עם יזם בריטי בשם ריצ'רד קרינג. באפריל 1978 הוגש נגד קובו כתב אישום על אונס אישה שהכיר באוקטובר 1977 בהרצליה. בינואר 1979 פורסם באמצעי התקשורת בישראל שקובו הורשע בבית המשפט המחוזי בתל אביב ונידון למאסר בפועל של שנתיים וחצי (שהופחתו לבסוף לשנה וחצי). לאחר שחרורו חזר לעסקי הבגדים והחל גם לעסוק בהשקעות בנדל"ן בארצות הברית. בשנות ה-80 יזם והקים שוק פשפשים בפלורידה (Opa Lacka Flea Market), ומכר אותו למיליארדר לי קה שינג תמורת 120 מיליון דולר. בשנת 1994 רכש עם שותפו לעסקי הבגדים ריצ'רד קרינג, ושותף נוסף, מבנה היסטורי בשוק קמדן בלונדון ששימש לאורוות. בסמוך פעל כבר בסופי שבוע שוק של מלאכת יד, שוק בגדים משומשים ושוק פשפשים. הם פיתחו את המתחם שרכשו בשם "שוק האורוות" (Stables Market) והוא הפך לאחת מהאטרקציות התיירותיות הפופולריות בלונדון, עם כ-200,000 מבקרים מדי שבוע. בהמשך רכש מבנים נוספים באזור ופיתח גם אותם. במרץ 2014 מכרו את החזקתם ב"שוק קמדן" לטדי שגיא תמורת יותר מ-400 מיליון ליש"ט (כ-2.6 מיליארד שקל). בעשור הראשון של המאה ה-21 החל להשקיע גם בנדל"ן בישראל. בשנת 2006 הגיש תביעת דיבה בסך 10 מיליון שקל נגד עיתון "אנשים". זאת בעקבות פרסום כתבה בה נכתב כי שמו האמיתי הוא ויקטור עטיה וכי יש לו עבר פלילי שכולל הרשעה מ-1988 על סחר והחזקת סמים. בתביעת הדיבה שהגיש טען קובו כי מדובר בפרסום שקרי שהסב לו נזק רב, בעיקר עקב עיתוי הפרסום, בימים בהם היה מצוי בעיצומו של משא ומתן לגיוס מימון לצורך בניית פרויקט נדל"ן בלונדון. כהגנה טען העיתון שהוא הורשע באונס ובכל מקרה לא נהנה משם טוב. קובו ניסה למנוע פרסום סעיפים בכתב ההגנה המתייחסים להרשעתו באונס, אך בית המשפט קבע שעובדה זו רלוונטית לתביעת הדיבה. בינואר 2008 הגיע להסדר פשרה, בו נקבע כי בתמורה לדחיית תביעת הדיבה שהגיש נגד העיתון, יקבל קובו את הזכויות בשם העיתון "אנשים" (שפשט את הרגל ונסגר כבר קודם). בנוסף התנצלו העורך והכתבים על פרסום הכתבה. בשנת 1973 נישא לרות ברכה. בנו הבכור עודד קובו נולד בהונג קונג ב-1974. לבני הזוג נולדו גם שתי בנות. משנת 2005 נמצא בזוגיות עם הדוגמנית מירי בוהדנה בזמן שעדיין היה נשוי, ולהם שלושה ילדים. ב-2020 הם נישאו. הם מתגוררים בארסוף מאז 2015. קודם לכן התגורר במתחם מרינה הרצליה. אתר האינטרנט הרשמי של בבו קובו (באנגלית) האתר של חברת "Kobo Development, LLC" - חברת הנדל"ן של קובו אסף גלעד, בבו קובו: סוחר הג'ינסים שנהפך לטייקון לונדוני, באתר כלכליסט, 22 ביולי 2010 שירות גלובס, ‏קדימה לסיציליה: בבו קובו במגעים לרכישת קלאב מד באי, באתר גלובס, 3 בינואר 2016 יוני פרוים, ברגע נדיר מול המצלמות: מירי בוהדנה ובבו קובו בפרץ אהבה, במדור "פנאי פלוס" באתר ynet‏, 23 באפריל 2018 מיקי לוין, ‏המסיבה המפוארת של טדי שגיא: מירי בוהדנה ובבו קובו בהופעה ראשונה כנשואים, באתר מעריב אונליין, 14 בנובמבר 2021 ספרו על משפחת קובו: בבו (אליעזר) קובו, משפחת קובו רבניה וגביריה, אנגליה תש"ע 2010 100 עשירי ישראל לשנת 2015, באתר "פורבס ישראל" אבי בטלהיים, הסוחר הצעיר והמצליח הורשע באונס רווקה, מעריב, 12 בינואר 1979 מיליונר בצרות, "העולם הזה", גיליון 2162 מ-7 בפברואר 1979, עמוד 40 העתק תעודת הלידה של קובו, באתר שלו לפי הפרסום באתר האינטרנט האישי שלו הואשם באונס נערה שהכיר כטרמפיסטית, מעריב, 18 באפריל 1978 אביב הורביץ, ‏היה אונס?, באתר ‏מאקו‏, 30 בינואר 2014 TheMarker digital, חפץ חוגג בלונדון, באתר TheMarker‏, 19 בדצמבר 2006 מיכאל רוכוורגר, טדי שגיא רכש את "קמדן מרקט" בלונדון ביותר מ-2.6 מיליארד שקל, באתר TheMarker‏, 16 במרץ 2014 טלי ציפורי, ‏טדי שגיא רכש מבבו קובו את שוק קמדן ב-2.4 מיליארד ש', באתר גלובס, 16 במרץ 2014 אריק מירובסקי, בבו קובו השלים רכישת שלישיית פנטהאוזים במרינה בהרצליה בכ-5 מ' ד', באתר הארץ, 9 באוגוסט 2007 גיא ליברמן, הסיבוב של בבו קובו: קנה בית בהרצליה פיתוח ב-3 מיליון דולר ומכר אותו ב-6 מיליון דולר, באתר TheMarker‏, 18 בספטמבר 2007 עינת פז-פרנקל, ‏"אצולת הנדל"ן" במרינה בהרצליה: מבבו קובו ועד נבזלין, באתר גלובס, 15 במרץ 2010 יצחק דנון, ‏בן זוגה של מירי בוהדנה תובע 10 מיליון שקל מעיתון "אנשים", באתר גלובס, 1 בדצמבר 2005 ענת רואה, עורך "אנשים" לשעבר משיב ל"בבו" קובו: מי שהורשע באונס לא נהנה משם טוב, באתר TheMarker‏, 7 באוגוסט 2006 ביהמ"ש: הרשעת בבו קובו באונס רלוונטית לתביעת הדיבה נגד "אנשים", באתר הארץ, 18 בדצמבר 2007 יצחק דנון, ‏הפסד לבבו קובו בערעור: הרשעתו באונס תיכלל בתגובה לתביעת הדיבה שהגיש, באתר גלובס, 17 בדצמבר 2007 הילה רז, הסכם פשרה: בבו קובו ימשוך תביעת דיבה בסך 10 מיליון שקל שהגיש נגד "אנשים", באתר הארץ, 2 בינואר 2008 ליאורה, סופשבוע, טלנובלה בע"מ, באתר nrg‏, 11 בנובמבר 2005 עכבר העיר, מירי בוהדנה ילדה בת לבבו קובו, באתר הארץ, 5 באוקטובר 2010 דינה חלוץ, מירי בוהדנה נישאה בחתונה סודית: "אפילו המשפחה שלי לא ידעה", באתר Xnet‏, 6 בדצמבר 2020 ספיר כלפון, ‏בבו קובו רכש וילה בארסוף ב-16 מיליון שקל, באתר גלובס, 27 בדצמבר 2015 עינת פז-פרנקל, ‏"אצולת הנדל"ן" במרינה בהרצליה: מבבו קובו ועד נבזלין, באתר גלובס, 15 במרץ 2010